section_heading: Životopis
paragraph_text: Bio je vrlo sposoban. Već 1852. dobio je naslov Aggregatus Provinciae, tj. zbog svojih zasluga dobio počasni naslov vijećnika u starješinstvu svoje zajednice. Bio je gvardijan u Đakovu u biskupovu sjemeništu 1854-1857. godine. U Šematizmu Provincije Bosne Srebrene za 1856. godinu nosi naslove professor emeritus, lector generalis (profesor na općim učilištima Reda) i procurator (ovlaštenik) Redodržave (Provincije). Bio je župnik u nekoliko župa. Od 1861. – 1864. je vijećnik (definitor) Redodržave. Izabran je za redodržavnika na Skupštini u Kraljevoj Sutjesci 20. travnja 1863., pod predsjedanjem općeg pohoditelja fra Ante Tuzlančića.